**Tájékoztató a szakdolgozatot leadó alapképzéses hallgatóknak**2018/19 tavaszi félév

**Szakdolgozat beadási határidő: 2019. április 29.**

**A szakdolgozatot nyomtatott és elektronikus formában is le kell adni!**

* **nyomtatott formában: 2019. április 15. – április 29. 14:30 óráig**
* **elektronikus feltöltési időszak a Neptun rendszerbe: 2019. április 15. – április 29. 24:00 óráig**

Határidő után késedelmi díj fizetése mellett, legkésőbb 2019. május 6-ig (nyomtatott formában 14.30 óráig, elektronikusan 24.00 óráig) még leadható a szakdolgozat.

A **késedelmes benyújtásra vonatkozó kérvényt** - a konzulens által is támogatóan aláírva - legkésőbb 2019. április 23-ig kell beadni a Tanulmányi Osztályon. (Kérvény formanyomtatvány → kari web → Hallgatók/Alapképzés/Szakdolgozat menüpont alatt található.)

Késedelmes benyújtás esetén a Térítési és Juttatási Szabályzatban meghatározott késedelmi díjat kell fizetni (1000 Ft/nap). A késedelmi díj megítélésénél az elektronikus és a hagyományos benyújtás dátuma közül a későbbit vesszük figyelembe. Nem fogadható el a szakdolgozat akkor, ha akár az elektronikus példány, akár a Tanulmányi Osztályra benyújtandó példányok esetében a késés időtartama túllépi az 1 hetet (2019. május 6.).

A szakdolgozat késedelmes benyújtása esetén, a késedelmi díjat a hallgató Neptunban tudja kiírni és befizetni (Pénzügyek/Befizetés/Tétel kiírás, majd befizetés).

**Szakdolgozattal kapcsolatos további tudnivalók:**

A szakdolgozat elkészítésének követelményei, módszertani segédlet, nyomtatvány (pl. titkosítási kérelem, eredetnyilatkozat, késedelmes benyújtás kérvény) stb., a kari weben a Hallgatók/Alapképzés/Szakdolgozat menü alatt megtalálható.

**Nyomtatott szakdolgozat beadása:**

A szakdolgozatot 2019. április 29. 14.30-ig kell két példányban kinyomtatva puha (spirál) kötésben - személyesen vagy postán - a Tanulmányi Osztályra eljuttatni (TO postai címe: PTE Közgazdaságtudományi Kar, B135. iroda, 7622 Pécs, Rákóczi út 80.). Engedélyezett késedelmes leadás esetén a bekötött példányokat 2019. május 6. 14:30-ig kell a TO-ra eljuttatni. (Postai küldemény esetén a feladás dátuma számít!)

**A diplomadolgozat mellékletei:**

* 3 példány eredeti aláírt nyilatkozatot kérünk arról, hogy a dolgozat a saját munkája. 1‑1 példányt köttessen be a dolgozata utolsó lapjaként, 1 példányt pedig külön bekötés nélkül adjon le. (Formanyomtatvány → kari web → Hallgatók/Alapképzés/Szakdolgozat menü.)
* Ha szükséges, titkosítási kérelem (nem bekötve)

**Szakdolgozat feltöltése a Neptun Tanulmányi Rendszerbe:**

kari web → Hallgatók/Alapképzés/Szakdolgozat menüben található útmutató alapján.

*További jó munkát kívánunk a szakdolgozat elkészítéséhez!*